ــ السلام عليكم
...................
#بقلم _الكاتبة _ناز
محمد: هية كالت هيج اني هم ماكلت باطل طبيت للصالة هية ضلت واكفة ماتحركت ضربتهة راشدي
بس مو كلش قوي بس علمود تعرف بيمن اندكت
ضربتهة اشو هااي تعاي ورجعيلي الراشدي وكدام
البنات كاامن يصفكن ويضحكن ويصيحن عفية
والله كفووو اني هناا تحلفت بيهة من صدك
توني داا الزمهة اشو هااي طفرت تركض صعدت
ع القنفات زدكمز وتركض جنهة شمبانزي طرت اركض اريد الزمهة بس مالحك بيهة تكمز منا ومنا نوب تروح
تختل ورة البنات وذني خرباانات ضحك اخر شي رادت تطلع وجاان اطكهة بركضة ولزمتهة من ايدهة كامت
تضرب بيدي وكتلهة ها مو توج جنتي قوية وضربتيني
راشدي.
سمر: هوة ضربني راشدي كدام البنات اني هناا رديتلة
الراشدي اشوو هاذة هااج صااار ثور اني طفرت ع
القنفات كمت اكمز اروح منا ومنا ونوب اطفر ع البنات اختل وراهن وهاذة ماخذة الواهس يكمز وياية بس يريد يلزمني انوب اني فحطتت اكمزز واضحك والبنات
ماا قصرن بلتشجيع ونوب يصفكن ويضحكن اخير شي كمزت داريد اطلع وجاان يلزمني متت بدمي هناا اشاهدت ع روحي كلت راح يجيبني براشدي يلزكني بلكااع كمت اضرب بيدة عسة وعلى يهدني بس ولاا عبالك اجة لوة ايدي ورة ضهري وكاال اعتذري البنات سكتن من شافن السالفة صارت صدك ضلن بس يباعن نرجس مادخلت واكفة وحاابسة الضحكة قوة قبضتة ع ايدي وكاال.
محمد: يلاااا سميرة الشمبانزي اعتذري.
سمر بضحكة: اوويي حمدمد ايدي.
ــ يبوو اني كلت حمدمد لو ابتليت ع عمري البنات طكنهة بضحكة اشو هاذة شاف البنات يضحكن.
مهاا: محمد عوف ايدهة للبنية راح تكسرهة.
محمد: مو قبل متعتذر.
سمر: والله ماعتذر انتة ضربتني اول واحد فلازم انتة تعتذر مني وبعدين اني.
محمد: لاا والله ست نرجس خااف مترضين.
سمر: لا والله ارضة.
محمد بعيطة: اعتذري يلااا.
سمر: ايي ايي يلاا اسفة بس والله لكول البابة عليك
اكلة محمد خلص علية.
محمد: الله ياخذج ع هاذة الجذب هوة راشدي وسويتيهة خلص علية جاا اذا ضاربج من صدك
شتكوليلة.
سمر: ايي والله محد كلك تضربني.
محمد : بس خوش راشدي مو.
سمر بضحكة : ليش متسئل نفسك عجبك الراشد مالتي لو لاا.
محمد: بسيط اني اعلمج شلون تمدين ايدج مرة ثاانية.
سمر: ميحتااج تعلمني اني اعرف.
نرجس بضحكة: بسس يولي كاافي هااي عود انتي الفقيرة والفطيرة.
أنت تقرأ
احضان من جمرMystery / Thriller
للعينِ سِحْرٌ فاتكٌ قتّالُ ورموشُها تحتَ السيوفِ نِبالُ ما للمليحةِ لا تجودُ بنظرةٍ أمْ أنّ بدء الوصلِ فيه دلالُ بعضُ العيونِ تريكَ كونًا هادئا والبعضُ فيها يَكمُنُ الزلزالُ